Isertoq (Grønland)

Isertoq (vestgrønlandsk: Isortoq) er en bygd sørøst på Grønland, beliggende i Sermersooq kommune. Per juli 2020 hadde bygden 64 innbyggere. Navnet betyr "tåkete hav", som kommer av at isfjellene som driver her, virvler opp så mye sand at vannet blir grumsete. Isertoq er den sydligste bosetningen i kommunen. Bygden ligger på en flat øy med Danmarkstredet som nærmeste nabo. Omtrent 5 kilometer nordøst for øya, innerst i Isertoqfjorden, ender Grønlands innlandsis, noe som gir stedet et værhardt klima. Isertoq ble etablert i 1942 av Samuel Mikalsen. Den ligger omtrent 100 km vest for Tasiilaq. Ifølge Google Maps' Street View er flere hus i Isertoq tydelig forlatt. Befolkning Befolkningen i Isertoq har gått ned med nesten halvparten sammenlignet med nivåene i 1990, og med 27 prosent sammenlignet med nivåene i 2000, noe som gjenspeiler avfolkningen i de nærliggende bygdene Kuummiut og Tiilerilaaq. Transport I løpet av ukedagene betjener Air Greenland landsbyen som en del av en regjeringskontrakt, med flyvninger fra Isortoq heliport til Nuuk lufthavn og Kulusuk lufthavn. Eksterne lenker Nyere bilder fra Isortoq Historiske bilder fra Isortoq Kart over Isortoq Referanser